ВичIилун чIу баллай битан |\nДР-лул Госжилинспекциялул пресс-службалул бусаврийну, вайннал хIарачатрайну утти ва ведомствалий вичIилун ххуйнучIу къабаяйсса ягу бувагу къабаяйсса халкьуннаясса аьрзри кьамул буллантIисса «горячая линия» зунтIиссар.\nВа билаятрай ттинин царагу региондалий щурущи дан дура­сса хIаллихшинна жучIара ишла дуллантIиссар. ХIаллихшинна дурну дур «Всероссийское общество глухих» тIисса жуламур республикалийсса отделениялул сипталий. Ххуйну чIу къабаяйсса ягу бувагу чIу къабаяй­сса халкьуннаща бюхъантIиссар WhatsApp мессенджерданийсса 8 (928) 546 16 59 номерданийн цала аьрза, мурад чивчусса смс гьан дан.\n«ЖКХ-лул хIаллих­шиннар­дая ва миннухсса багьрая цIухху-бусу бан ччисса, амма чIу ххуйну къабаллалисса ягу бувагу къабаяйсса халкьуннан хъунмасса захIмат шай, щихь ци цIуххинтIиссарив къакIулну, цанма аьркинмунил хъирив лаян къабюхълай. Ва хъунмасса кумагри укунсса халкьуннан», — тIий бур ва отделениялул хъунмур Ххадижат Сулайманова.\nПредыдущая записьЦайминнал оьрмурду ххассал баву мурадрайСледующая записьЖу, ца кулпат кунма, яхъанай бикIайссияв